
DR 30.10.2014  33  

  
Dr. Haji Noor Azmi bin Ghazali [Bagan Serai]: Yang Berhormat Kuala Krai 

sudah terkeliru, sangat-sangat keliru.  

Tuan Mohamed Hanipa bin Maidin [Sepang]: Nanti semua orang keliru.  

Dr. Mohd. Hatta bin Md. Ramli [Kuala Krai]: Jadi cadangan saya ialah supaya 
disediakan outlet yang bebas cukai ini. Ini tidak mustahil kerana kalau kita tengok, satu 
Pulau Langkawi ini ada outlet bebas cukai tanpa GST, seluruh Labuan jadi outlet tanpa 
GST. Jadi kalau kita sediakan tempat-tempat ini, saya rasa ia mungkin boleh 
menyelesaikan sedikit soalan kalau kerajaan berkeras untuk tidak menarik balik GST ini.  

Tuan Yang di-Pertua, sedikit lagi yang saya hendak sebut. Ini isu khusus mengenai 
Universiti Pertahanan Nasional Malaysia (UPNM). Kita ada mendapat laporan kematian 
salah seorang pelajarnya pada bulan Jun yang lalu, Mohd Kushairi yang menjalani satu 
latihan fizikal di sebuah kem di Jelebu, Negeri Sembilan. Kem kepunyaan Kementerian 
Pertahanan tetapi dipinjamkan kepada UPNM yang menggunakannya untuk latihan pelajar. 
Kematian ini berpunca daripada penggunaan alat pelampung yang dikatakan tidak disahkan 
keselamatannya, belum menjadi bahan yang boleh dipurchase atau dibeli oleh kerajaan 
kita. Laporan polis telah dibuat oleh keluarga tetapi saya dimaklumkan tidak ada siasatan 
lanjutan yang dilakukan. Saya ingin tahu apa kedudukan siasatan terhadap kematian ini.  

Satu lagi, saya hendak minta penjelasan daripada pihak berwajib, sama ada kem 
yang digunakan iaitu Kem Kongkoi di Jelebu ini kem yang diiktiraf selamat dan boleh 
digunakan untuk latihan dan sama ada masih lagi digunakan peralatan-peralatan yang 
belum disahihkan keselamatannya dalam latihan-latihan tersebut? Saya mohon penjelasan 
ini kerana kepentingan awam dan kepentingan pelajar-pelajar kita di UPNM mungkin 
terjejas semangatnya kerana berlaku kes-kes yang sedemikian.  

Lanjutan daripada itu, kita juga mendengar cerita-cerita daripada UPNM mengenai 
prestasi pelajar-pelajar yang tidak berapa baik kerana antaranya kedudukan pensyarah-
pensyarahnya yang tidak mendapat kedudukan yang baik di sana dan kursus-kursus yang 
tidak diiktiraf oleh pihak-pihak yang memberikan pengiktirafan. Saya mohon penjelasan 
sedemikian.  

Seterusnya Tuan Yang di-Pertua, saya ingin memanjangkan seminit dua mengenai 
kedudukan Akta Hasutan negara kita yang sudah menjadi topik perbualan bukan hanya 
dalam negara tetapi di luar negara. Ada kes-kes yang didakwa ditangguhkan pendakwaan 
kerana telah dibawa satu rayuan untuk mengkaji semula tuduhan-tuduhan bagi salah satu 
kes tersebut.  

■1230 

Saya hendak menyebut bahawa pandangan dunia terhadap Malaysia yang kini 
duduk di dalam Majlis Keselamatan Bangsa-Bangsa Bersatu, ahli tidak tetap satu 
penghormatan. Kita sebagai sebuah negara yang dianggap maju seharusnya memberikan 
satu gambaran yang baik bahawa kebebasan bersuara, hak asasi manusia diberikan 
kepada rakyatnya. Lagipun akta ini sudah pun dijanjikan untuk dimansuhkan oleh Perdana 
Menteri dalam satu ucapannya yang sangat menarik dan mendapat sokongan dan 
sambutan daripada rakyat. 

Akan tetapi hari ini akta gantinya, Akta Keharmonian Nasional yang telah diuar-
uarkan belum lagi kelihatan. Malah kes-kes yang didakwa semakin banyak. Ini telah 
memberikan satu gambaran bahawa terdapat tekanan terhadap rakyat di negara ini melalui 
penggunaan akta ini. Jadi saya hendak mencadangkan supaya semua pendakwaan 
dihentikan, kalaupun tidak ditarik, dihentikan buat sementara. Sementara kita menunggu 
keputusan rayuan salah satu kes tersebut dan juga sementara kita menunggu kelulusan 
akta baru yang telah dijanjikan oleh Perdana Menteri. 

Saya mengharapkan kerajaan mengambil serius tentang perkara ini kerana janji 
telah dibuat dan kesannya terhadap dunia memang buruk bagi pandangan mereka pada 
negara kita ini. 



Dr. Haji Noor Azmi bin Ghazali [Bagan Serai]: Yang Berhormat Kuala Krai. sudah terkeliru, sangat-sangat keliru. Tuan Mohamed Hanipa bin Maidin [Sepang]: Nanti semua orang keliru. Dr. Mohd. Hatta bin Md. Ramli [Kuala Krai]: Jadi cadangan saya ialah supaya disediakan outlet yang bebas cukai ini. Ini tidak mustahil kerana kalau kita tengok, satu Pulau Langkawi ini ada outlet bebas cukai tanpa GST, seluruh Labuan jadi outlet tanpa GST. Jadi kalau kita sediakan tempat-tempat ini, saya rasa ia mungkin boleh menyelesaikan sedikit soalan kalau kerajaan berkeras untuk tidak menarik balik GST ini. Tuan Yang di-Pertua, sedikit lagi yang saya hendak sebut. Ini isu khusus mengenai Universiti Pertahanan Nasional Malaysia (UPNM). Kita ada mendapat laporan kematian salah seorang pelajarnya pada bulan Jun yang lalu, Mohd Kushairi yang menjalani satu latihan fizikal di sebuah kem di Jelebu, Negeri Sembilan. Kem kepunyaan Kementerian Pertahanan tetapi dipinjamkan kepada UPNM yang menggunakannya untuk latihan pelajar. Kematian ini berpunca daripada penggunaan alat pelampung yang dikatakan tidak disahkan keselamatannya, belum menjadi bahan yang boleh dipurchase atau dibeli oleh kerajaan kita. Laporan polis telah dibuat oleh keluarga tetapi saya dimaklumkan tidak ada siasatan lanjutan yang dilakukan. Saya ingin tahu apa kedudukan siasatan terhadap kematian ini. Satu lagi, saya hendak minta penjelasan daripada pihak berwajib, sama ada kem yang digunakan iaitu Kem Kongkoi di Jelebu ini kem yang diiktiraf selamat dan boleh digunakan untuk latihan dan sama ada masih lagi digunakan peralatan-peralatan yang belum disahihkan keselamatannya dalam latihan-latihan tersebut? Saya mohon penjelasan ini kerana kepentingan awam dan kepentingan pelajar-pelajar kita di UPNM mungkin terjejas semangatnya kerana berlaku kes-kes yang sedemikian. Lanjutan daripada itu, kita juga mendengar cerita-cerita daripada UPNM mengenai prestasi pelajar-pelajar yang tidak berapa baik kerana antaranya kedudukan pensyarah- pensyarahnya yang tidak mendapat kedudukan yang baik di sana dan kursus-kursus yang tidak diiktiraf oleh pihak-pihak yang memberikan pengiktirafan. Saya mohon penjelasan sedemikian. Seterusnya Tuan Yang di-Pertua, saya ingin memanjangkan seminit dua mengenai kedudukan Akta Hasutan negara kita yang sudah menjadi topik perbualan bukan hanya dalam negara tetapi di luar negara. Ada kes-kes yang didakwa ditangguhkan pendakwaan kerana telah dibawa satu rayuan untuk mengkaji semula tuduhan-tuduhan bagi salah satu kes tersebut. #1230. Saya hendak menyebut bahawa pandangan dunia terhadap Malaysia yang kini duduk di dalam Majlis Keselamatan Bangsa-Bangsa Bersatu, ahli tidak tetap satu penghormatan. Kita sebagai sebuah negara yang dianggap maju seharusnya memberikan satu gambaran yang baik bahawa kebebasan bersuara, hak asasi manusia diberikan kepada rakyatnya. Lagipun akta ini sudah pun dijanjikan untuk dimansuhkan oleh Perdana Menteri dalam satu ucapannya yang sangat menarik dan mendapat sokongan dan sambutan daripada rakyat. Akan tetapi hari ini akta gantinya, Akta Keharmonian Nasional yang telah diuar- uarkan belum lagi kelihatan. Malah kes-kes yang didakwa semakin banyak. Ini telah memberikan satu gambaran bahawa terdapat tekanan terhadap rakyat di negara ini melalui penggunaan akta ini. Jadi saya hendak mencadangkan supaya semua pendakwaan dihentikan, kalaupun tidak ditarik, dihentikan buat sementara. Sementara kita menunggu keputusan rayuan salah satu kes tersebut dan juga sementara kita menunggu kelulusan akta baru yang telah dijanjikan oleh Perdana Menteri. Saya mengharapkan kerajaan mengambil serius tentang perkara ini kerana janji telah dibuat dan kesannya terhadap dunia memang buruk bagi pandangan mereka pada negara kita ini.